સીબીએસઈએ મેડિકલ અને ડેન્ટલ કોલેજોમાં પ્રવેશ માટેની નેશનલ એલિજિબિલિટી કમ એન્ટ્રન્સ ટેસ્ટ(NEET)નું પરિણામ સોમવારે જાહેર કરી દીધું છે. વિદ્યાર્થીઓ CBSEની ઓફિશિયલ વેબસાઈટ cbseneet.nic.in પર પોતાનું રિઝલ્ટ ચેક કરી શકશે.આ વર્ષે નીટનું સરેરાશ ૫૪ ટકા પરિણામ આવ્યું છે જેમાં બિહારની કલ્પનાકુમારી ૭૨૦માંથી ૬૯૧ માર્ક્સ સાથે ટોપર બની છે. કલ્પનાને ૯૯.૯૯ પર્સન્ટાઈલ આવ્યા છે. જનરલ કેટેગરીમાં કટઓફ માર્ક્સ ૬૯૧થી ૧૧૯ વચ્ચે રહ્યું છે. ગયા વર્ષે ૧૩૧ કટ ઓફ માર્કસ હતા. સૌથી વધુ ઉત્તર પ્રદેશના વિદ્યાર્થીઓ આ પરીક્ષામાં સફળ થયા છે.